Diari Oficial de la Generalitat Valenciana


Sumari del DOGV 6964, del 13-02-2013 (2013/1223)

RESOLUCIÓ de 14 de gener de 2013, del conseller de Governació i Justícia, sobre delegació de competències.
----------------------------------------------------------------------------------------------------------

### Dades del document

Número de DOGV
:   6964

Data del DOGV
:   13-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1223


Data del document
:   14-01-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 14 de gener de 2013, del conseller de Governació i Justícia, sobre delegació de competències. [2013/1223]  
D'acord amb el que disposa l'article 20 de l'Estatut d'Autonomia, «1. El conjunt de les institucions d'autogovern de la Comunitat Valenciana constitueix la Generalitat. 2. Formen part de la Generalitat les Corts Valencianes o les Corts, el president i el Consell».  
La Generalitat ostenta personalitat jurídica pròpia (article 60 Llei 5/1983, de 30 de desembre, del Consell). L'actual Decret pel qual es determinen els departaments de la Generalitat, és el Decret 19/2012, de 7 de desembre, del President de la Generalitat.   
L'article 10 del Decret 19/2012 atribueix, a la Conselleria de Governació i Justícia, les competències en matèria d'interior. La competència esmentada engloba l'atribució en matèria d'espectacles, d'acord amb allò que s'ha indicat en l'article 8 del Decret 194/2012, de 21 de desembre, pel qual s'aprova el Reglament Orgànic i Funcional de la Conselleria de Governació i Justícia.  
L'article 4 del Decret 194/2012, assenyala que «la persona titular de la Conselleria de Governació i Justícia és l'òrgan jeràrquic superior del departament, i exerceix totes les atribucions conferides per la Llei del Consell, així com qualsevol altra que li atorgue l'ordenament jurídic en l'àmbit competencial assignat a la Conselleria de Governació i Justícia».  
L'article 12 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, estableix que «1. La competència és irrenunciable i s'exercirà precisament pels òrgans administratius que la tinguen atribuïda com a pròpia, excepte en els casos de delegació o avocació, quan s'efectuen en els termes que preveu esta o altres lleis [?]. 3. Si alguna disposició atribueix competència a una administració, sense especificar l'òrgan que haja d'exercir-la, s'entendrà que la facultat d'instruir i resoldre els expedients correspon als òrgans inferiors competents, per raó de la matèria i del territori i, d'existir-ne diversos, al superior jeràrquic comú».  
  
L'article 11 de l'Ordre conjunta 1/2012, de 18 de gener, de la Conselleria de Turisme, Cultura i Esport i la Conselleria de Governació, per la qual es regula la formació dels consumidors reconeguts com a experts (CRE), indica que: «una vegada justificat el seguiment i superació del curs pels alumnes, i constatat este fet en la base de dades a què es refereix esta ordre, la Generalitat expedirà una certificació acreditativa de la formació rebuda com a integrant d'un determinat grup de consumidors reconeguts com a experts [?]. 3. En tot cas, el model de certificat serà elaborat per la Generalitat i posat a disposició de les entitats organitzadores de la prova a través de mitjans telemàtics».  
  
En virtut d'això i de conformitat amb el que disposa l'article 63 de la Llei del Consell, i els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:  
  
Primer  
Delegar, en la persona titular de la Secretaria Autonòmica de Governació, la competència referent a l'adopció de les resolucions i actes administratius derivats de l'aplicació de l'Ordre conjunta 1/2012, de 18 de gener, i en concret els relatius a l'expedició i la firma de la certificació acreditativa de la condició de consumidor reconegut com a expert (CRE). Com a excepció, no serà objecte de delegació la firma dels convenis de col·laboració a què es referix l'article 9 de la referida Ordre.  
  
  
Segon  
La present delegació d'atribucions podrà ser revocada en qualsevol moment per l'òrgan delegatori, de conformitat amb el que estableix l'article 13.6 de la Llei de Règim Jurídic de les Administracions Públiques i del Procediment Administratiu Comú, així com l'article 63.5 de la Llei del Consell.  
La delegació de competències efectuada en virtut de la present resolució s'entén sense perjuí que, en qualsevol moment, el titular de la Conselleria de Governació i Justícia puga demanar el coneixement i la resolució de qualsevol assumpte o expedient en els termes i amb els requisits establits en l'article 14 de la Llei de Règim Jurídic de les Administracions Públiques i del Procediment Administratiu Comú.  
  
  
Tercer  
Les resolucions i els actes administratius adoptats en virtut de la delegació conferida per esta resolució esgotaran la via administrativa, de conformitat amb el que estableixen els articles 13.4 i 109.c de la Llei de Règim Jurídic de les Administracions Públiques i del Procediment Administratiu Comú.  
  
Quart  
En tots aquells supòsits en què es faça ús de la present delegació, haurà de fer-se constar expressament en la resolució o acte que s'adopte, i es consideraran dictades per l'òrgan delegatori, sense que en cap cas, hi càpiga la delegació de competències delegades.  
  
Quint  
La present resolució de delegació de competències produirà efectes a partir de l'endemà de la publicació en el Diari Oficial de la Comunitat Valenciana.  
  
Contra el present acte, que esgota la via administrativa, els interessats podran interposar un recurs contenciós administratiu en el termini de dos mesos, a comptar des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que estableixen els articles 10.1.a i 46.1 de la Llei de la Jurisdicció Contenciosa Administrativa o, potestativament, un recurs de reposició davant d'este mateix òrgan en el termini d'un mes, computat en els termes ja exposats, d'acord amb el que disposen els articles 116 i 117 de la Llei de Règim Jurídic de les Administracions Públiques i Procediment Administratiu Comú, sense perjuí que els interessats puguen interposar qualsevol altre que estimen procedent.  
  
València, 14 de gener de 2013.- El conseller de Governació i Justícia: Serafín Castellano Gómez.